b'\n_START_ARTICLE_\nUtmattelse (medisinsk)\n_START_SECTION_\nFysisk utmattelse\n_START_PARAGRAPH_\nFysisk utmattelse eller muskeltretthet (eller \xc2\xab\xc3\xa5 mangle krefter\xc2\xbb) er den direkte termen for manglende evne til \xc3\xa5 bruke kraft med musklene, i den grad en kunne forvente ut fra den enkeltes generelle fysiske form._NEWLINE_En styrketest brukes ofte i diagnostikken av en muskellidelse, f\xc3\xb8r \xc3\xa5rsakene blir identifisert. \xc3\x85rsaksforholdene (etiologien) avhenger av type muskelsvakhet, og kan v\xc3\xa6re reell eller opplevd, og sentral eller perifer. En reell fysisk svakhet vil v\xc3\xa6re betydelig, mens opplevd svakhet snarere best\xc3\xa5r i en f\xc3\xb8lelse av \xc3\xa5 m\xc3\xa5tte bruke mer krefter for \xc3\xa5 gj\xc3\xb8re den samme oppgaven. Mens sentral muskelsvakhet en generell utmattelse av hele kroppen, best\xc3\xa5r perifer svakhet av utslitte, enkeltmuskler.\n_START_SECTION_\nPsykisk utmattelse\n_START_PARAGRAPH_\nI tillegg til den fysiske, inkluderer utmattelse ogs\xc3\xa5 psykisk utmattelse, som ikke n\xc3\xb8dvendigvis omfatter noen muskeltretthet. En slik psykisk utmattelse kan i sin tur vise seg b\xc3\xa5de som somnolens (redusert v\xc3\xa5kenhet) eller bare som generelt nedsatt i bevissthet, som ikke n\xc3\xb8dvendigvis inkluderer s\xc3\xb8vnighet. Et mer eller mindre redusert bevissthetsniv\xc3\xa5 inng\xc3\xa5r i psykisk utmattelse. Slik nedsatt bevissthet kan v\xc3\xa6re farlig n\xc3\xa5r du utf\xc3\xb8rer oppgaver som krever konstant konsentrasjon, som bilkj\xc3\xb8ring. Eksempelvis kan en person som er tilstrekkelig somnolent oppleve mikros\xc3\xb8vn. Objektive kognitive tester b\xc3\xb8r gjennomf\xc3\xb8res for \xc3\xa5 skille nevrokognitiv svikt knyttet til hjernelidelser, fra de som kan knyttes til tretthet.\n_START_SECTION_\nDiagnostisk tiln\xc3\xa6rming\n_START_PARAGRAPH_\nN\xc3\xa5r en person s\xc3\xb8ker veiledning og behandling for utmattelse, vil legen se p\xc3\xa5 den medisinske forhistorien, og vurdere selve utmattelsen. Som ledd i vurderingen av s\xc3\xb8vn, blir det stilt sp\xc3\xb8rsm\xc3\xa5l om kvaliteten p\xc3\xa5 s\xc3\xb8vnen, vedkommendes f\xc3\xb8lelsesmessige tilstand, s\xc3\xb8vnm\xc3\xb8nster, og stressniv\xc3\xa5. Sp\xc3\xb8rsm\xc3\xa5l om kosthold, mosjon, og om symptomer, vil ogs\xc3\xa5 bli stilt._NEWLINE_S\xc3\xb8vnkvaliteten er viktig. Legen vil ogs\xc3\xa5 unders\xc3\xb8ke om det er et m\xc3\xb8nster i tretthetheten, som for eksempel at den varierer med tiden p\xc3\xa5 dagen eller at den gradvis forverres i l\xc3\xb8pet av dagen. Det er viktig at en pasient skriver ned observasjoner om s\xc3\xb8vn og utmattelse f\xc3\xb8r legebes\xc3\xb8ket slik at det blir mulig \xc3\xa5 f\xc3\xa5 riktig svar p\xc3\xa5 sp\xc3\xb8rsm\xc3\xa5lene. Mengden s\xc3\xb8vn, de timene som er satt av til \xc3\xa5 sove, og antall ganger en person v\xc3\xa5kner i l\xc3\xb8pet av natten, er viktige._NEWLINE_Andre tester som kan bestilles av legen er blodpr\xc3\xb8ver for \xc3\xa5 se etter infeksjon eller anemi, analyse av urinen \xc3\xa5 se etter tegn p\xc3\xa5 leversykdom eller diabetes, og tester av funksjonen til skjoldbruskkjertelen. En vanlig unders\xc3\xb8kelse som m\xc3\xa5ler niv\xc3\xa5ene av sju vanlige stoffer som sirkulerer i blodet er ogs\xc3\xa5 brukt. Den best\xc3\xa5r av de fire elektrolyttene: natrium, kalium, klor, og bikarbonat, sammen med to avfallsstoffer fra metabolismen (skilles ut av normalt fungerende nyrer) som er urea/nitrogen i blodet og kreatin, og til slutt, energikilden for kroppens celler, glukose. Bestemte tester vil bli tatt for HIV og kvinnelige pasienter vil bli bedt om \xc3\xa5 avgi graviditetstest.'